
Répáshuta Község Önkormányzata

3559 Répáshuta, Kossuth út 2.

38-10/2012.




     JEGYZŐKÖNYV 

Készült Répáshuta Község Önkormányzata Képviselő-testületének 2012. június 29. napján 18.00 órakor kezdődő üléséről.

Jelen vannak:
Mátrai Károly polgármester


Telekes Gábor alpolgármester


Erdős Tamás önkormányzati képviselő


Kátai Imre


„


Petőfi Valéria

„


Dr. Hegyközi Béla körjegyző

A polgármester köszönti a képviselő-testületet. Megállapítja, hogy az ülés határozatképes, azt megnyitja.

Ismerteti a napirendet:

1./ Aktuális kérdések megvitatása

     Előadó: Mátrai Károly polgármester


       Dr. Hegyközi Béla körjegyző
A napirendi ponttal valamennyi képviselő egyetért.

- A polgármester előadja, hogy elkészült az egészségre nevelő és szemléletformáló életmód programokra benyújtandó pályázat. A pályázat 100 %-os támogatottságú, a pályázati összeg 9.179.900 Ft. Javasolja a pályázat benyújtását.

Ezt követően a képviselő-testület 5 egyhangú igen szavazattal a következő határozatot hozta:

Répáshuta Község  Képviselő-testületének
22/2012.(VI.29)  önkormányzati határozata

Tárgy: a TÁMOP-6.1.2-11/1 – Egészségre nevelő és szemléletformáló életmód programok-lokális színterek című pályázat benyújtása
Répáshuta Község Önkormányzata Képviselő-testülete úgy döntött, hogy a TÁMOP-6.1.2-11/1 – Egészségre nevelő és szemléletformáló életmód programok-lokális színterek pályázaton indulni kíván. A pályázati felhívásban közölt feltételeket megismerte és elfogadja.

Répáshuta Község Önkormányzata Képviselő-testülete felhatalmazza a polgármestert a pályázat benyújtására, az ahhoz csatolandó nyilatkozatok, valamint  a pályázati támogatás elnyerése esetén a Támogatási Szerződésnek - a Képviselő-testület döntésének megfelelően történő - aláírására.

Az igényelt támogatás összege: 9.179.900.- 

Határidő: azonnal
Felelős: polgármester

- Ezt követően a körjegyző előadja, hogy az államháztartásról szóló 2011. évi CXCV. Törvény, és a végrehajtásáról szóló 368/2011.(XII.31.) Korm. rendelet figyelembevételével indokolt új együttműködési megállapodás kötése az önkormányzat, a körjegyzőség és az iskola között.

Ismerteti az együttműködési megállapodás tervezetét.

Észrevétel nem hangzott el.

Ezt követően a képviselő-testület 5 egyhangú igen szavazattal a következő határozatot hozta:

Répáshuta Község Képviselő-testületének

23/2012.(VI.29.) önkormányzati határozata

Tárgy: Együttműködési megállapodás kötése

Répáshuta Község Önkormányzatának Képviselő-testülete úgy határozott, hogy az ismertetett tartalommal együttműködési megállapodást köt a körjegyzőséggel és az óvodával.

(az együttműködési megállapodást a határozat melléklete tartalmazza)

Határidő: 2012. július 1.

Felelős: polgármester, körjegyző

Ezt követően a polgármester megköszöni a részvételt és az ülést bezárja.

Kmf.


Mátrai Károly
Dr. Hegyközi Béla


polgármester
körjegyző

